# ხ ე ლ შ ე კ რ უ ლ ე ბ ა

**სახელმწიფო შესყიდვის შესახებ Nº (კონსოლიდირებული ტენდერი CON \_\_\_)**

**ქ. თბილისი „\_\_“ 2020 წელი**

ერთი მხრივ -------- (ს/ნ ... შემდგომში შემსყიდველი) წარმოდგენილი მისი სახით და მეორე მხრივ --------’ (ს/ნ ... შემდგომში მიმწოდებელი), წარმოდგენილი მისი სახით, ორივე ერთად წოდებული, როგორც „მხარეები“, ვმოქმედებთ „სახელმწიფო შესყიდვების შესახებ“ საქართველოს კანონის (შემდგომში - კანონი) 202 მუხლის, სახელმწიფო შესყიდვების სააგენტოს თავმჯდომარის 2018 წლის 14 დეკემბრის №14 ბრძანებით დამტკიცებული კონსოლიდირებული ტენდერის ჩატარების წესისა და პირობების, აგრეთვე, „2020-2021 წლების განმავლობაში სატელევიზიო საეთერო დროის (wGRP) სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის 2019 წლის 21 ნოემბრის №2394 განკარგულების საფუძველზე, სატელევიზიო საეთერო დროის (wGRP) 2020 წლის კონსოლიდირებული ტენდერის (CON.......) (შემდგომში - კონსოლიდირებული ტენდერი) შედეგად, ვდებთ წინამდებარე ხელშეკრულებას შემდეგზე:

# 1. ხელშეკრულებაში გამოყენებულ ტერმინთა განმარტებები

1.1. ხელშეკრულება სახელმწიფო შესყიდვის შესახებ (შემდგომში - „ხელშეკრულება“) - სატენდერო დოკუმენტაციის საფუძველზე და მასში განსაზღვრული პირობების შესაბამისად, შემსყიდველ ორგანიზაციასა და მიმწოდებელს შორის დადებული ხელშეკრულება, რომელიც ხელმოწერილია მხარეთა მიერ, თანდართული ყველა დოკუმენტით და ასევე მთელი დოკუმენტაციით, რომლებზეც ხელშეკრულებაში არის მინიშნებები;

1.2. ხელშეკრულების ღირებულება - საერთო თანხა, რომელიც უნდა გადაიხადოს შემსყიდველმა მიმწოდებლის მიერ ხელშეკრულებით ნაკისრი ვალდებულების სრული და ზედმიწევნითი შესრულებისათვის;

1.3. დღე, კვირა, თვე - კალენდარული დღე, კვირა, თვე, თუ ხელშეკრულებით ან/და სატენდერო დოკუმენტაციით სხვა რამ არ არის განსაზღვრული;

1.4. შემსყიდველი - ორგანიზაცია, რომელიც ახორციელებს შესყიდვას ხელშეკრულებისა და სატენდერო დოკუმენტაციის პირობებით, აგრეთვე, საქართველოს კანონმდებლობის მიხედვით;

1.5. მიმწოდებელი - იურიდიული/ფიზიკური პირი, რომელიც ახორციელებს მომსახურების გაწევას ხელშეკრულებისა და სატენდერო დოკუმენტაციის პირობების შესაბამისად;

1.6. მომსახურება - ხელშეკრულების მე-2 მუხლით გათვალისწინებული ხელშეკრულების საგანი;

1.7. სატენდერო კომისია – „2020-2021 წლების განმავლობაში სატელევიზიო საეთერო დროის (wGRP) სახელმწიფო შესყიდვის კონსოლიდირებული ტენდერ(ებ)ის საშუალებით განხორციელების თაობაზე“ საქართველოს მთავრობის 2019 წლის 21 ნოემბრის №2394 განკარგულების საფუძველზე შექმნილი სატენდერო კომისია;

1.8. სატენდერო დოკუმენტაცია - სატელევიზიო საეთერო დროის (wGRP) 2020 წლის კონსოლიდირებული ტენდერის (CON...... ) სატენდერო დოკუმენტაცია, რომელიც შესაძლოა დანართის სახით ფიზიკურად არ დაერთოს ხელშეკრულებას, მაგრამ წარმოადგენს მის განუყოფელ ნაწილს.

# 2. ხელშეკრულების საგანი და ობიექტი

2.1. წინამდებარე ხელშეკრულებით განსაზღვრულ შესყიდვის საგანს წარმოადგენს ტელემაუწყებლისგან „მაუწყებლობის შესახებ“ საქართველოს კანონის 661 მუხლის მე-2 პუნქტით ნებადართული მომსახურების სახელმწიფო შესყიდვა, საზოგადოებისთვის მნიშვნელოვანი ინფორმაციის გავრცელების მიზნით.

2.2. შესყიდვის ობიექტია წინამდებარე ხელშეკრულების 2.1. პუნქტით გათვალისწინებული მომსახურება, რომელიც ხორციელდება შეწონილი რეიტინგის პუნქტების (wGRP) სახელმწიფო შესყიდვის გზით, რაც გულისხმობს მომსახურების ოდენობისა და ჯამური ღირებულების გამოთვლას wGRP-ის (შეწონილი რეიტინგის პუნქტის) მეშვეობით.

2.3. შესყიდვის ობიექტის კლასიფიკატორის კოდი: **CPV-92200000**; **CPV – 92220000** - სატელემაუწყებლო მომსახურებები.

2.4. შესყიდვის მომსახურების საორიენტაციო ღირებულება განისაზღვრება დანართი №1-ის შესაბამისად, რომელიც თან ერთვის ხელშეკრულებას და წარმოადგენს მის განუყოფელ ნაწილს.

# 3. ხელშეკრულების საერთო ღირებულება

3.1. ხელშეკრულების საორიენტაციო ღირებულებაა: ------- ლარი, დანართი N1-ის შესაბამისად.

3.2. ხელშეკრულების 3.1 პუნქტით განსაზღვრული ღირებულება მოიცავს, როგორც შესყიდვის ობიექტის ღირებულებას, ასევე წინამდებარე ხელშეკრულების შესრულებასთან დაკავშირებით მიმწოდებლის მიერ გაწეულ ყველა ხარჯს და საქართველოს კანონმდებლობით გათვალისწინებულ გადასახადებს.

3.3 შესასყიდი მომსახურების, შეწონილი რეიტინგის ერთი პუნქტის (wGRP) ღირებულება შეადგენს 64.00 (სამოცდაოთხი) ლარს.

3.4 დაფინანსების წყარო: ..........

# 4. მომსახურების გაწევის პირობები და ვადა

4.1. მომსახურების გაწევა უნდა განხორციელდეს 2020 წლის ----დან (მაგრამ არაუადრეს 2020 წლის 1 სექტემბრიდან) 2020/2021 წლის -----ის ჩათვლით (მაგრამ არაუგვიანეს 2021 წლის 15 იანვრის ჩათვლით), დანართი N1-ის შესაბამისად.

4.2. შემსყიდველი ორგანიზაციის მოთხოვნის შემთხვევაში, მიმწოდებელი ვალდებულია, მედიაგეგმის (გრაფიკის) შემუშავების მიზნით, შემსყიდველ ორგანიზაციას მიაწოდოს წინამდებარე ხელშეკრულებით განსაზღვრული სამაუწყებლო არხის ტელეპროგრამა პროგნოზულ რეიტინგებთან ერთად.

4.3. შემსყიდველი და მიმწოდებელი ვალდებულნი არიან ურთიერთშეთანხმების გზით შეადგინონ მედიაგეგმა (გრაფიკი), იმ რეიტინგების გამზომველი კომპანიის მონაცემებზე დაყრდნობით, რომლის გამომწერიც არის მიმწოდებელი.

4.4. შემსყიდველი წარუდგენს მიმწოდებელს სატელევიზიო ეთერში განსათავსებელ ვიდეომასალასა და ურთიერთშეთანხმებულ მედიაგეგმას, ეთერში განთავსებამდე არანაკლებ 3 (სამი) დღით ადრე, თუ შემსყიდველსა და მიმწოდებელს შორის სხვა ვადა არ არის დადგენილი.

4.5. შემსყიდველი ორგანიზაციის მიერ მიწოდებული ვიდეომასალა უნდა განთავსდეს იმ მაუწყებლის სატელევიზიო ეთერში, რომელიც აკმაყოფილებს სატელევიზიო საეთერო დროის (wGRP) 2020–2021 წლების კონსოლიდირებული ტენდერის (CON-----) სატენდერო დოკუმენტაციის 2.7.1.1 - 2.7.1.4 პუნქტებით დადგენილ მოთხოვნებს და რომელიც განსაზღვრულია ურთიერთშეთანხმებული მედიაგეგმით.

4.6. შემსყიდველი მედიაგეგმაში (გრაფიკში) უთითებს კალენდარული თვ(ეებ)ის განმავლობაში დასაგროვებელი სასურველი ჯამური სატელევიზიო რეიტინგის (wGRP) ოდენობას (დაგეგმილი, მოსალოდნელი სატელევიზიო რეიტინგი).

4.7. მომსახურების გაწევის პერიოდში მიმწოდებელი და შემსყიდველი ერთობლივად განიხილავენ მედიაგეგმის (გრაფიკის) შესრულების მიმდინარეობის საკითხებს და საჭიროების შემთხვევაში ურთიერთშეთანხმებით შეაქვთ მედიაგეგმაში (გრაფიკში) სათანადო ცვლილებები. მიმწოდებელი დაუყოვნებლივ აცნობებს შემსყიდველს შეთანხმებული პირობების ყველა იმ ცვლილების შესახებ, რაც წარმოიშობა ვიდეომასალის განთავსების პროცესში, მათ შორის სამაუწყებლო ბადის ცვლილების შესახებ.

4.8 მიმწოდებელმა არ უნდა შეიტანოს რაიმე ტიპის ცვლილება მედიაგეგმაში (გრაფიკში) შემსყიდველთან შეთანხმების გარეშე. წინააღმდეგ შემთხვევაში მიმწოდებელმა უნდა წარმოადგინოს შესაბამისი წერილობითი დასაბუთება და შემსყიდველთან შეთანხმებით განახორციელოს გაცდენილი ვიდეომასალის ახალი მედიაგეგმის მიხედვით განთავსება, ასეთის საჭიროების შემთხვევაში.

# 5. მხარეთა უფლება-მოვალეობები

**5.1. შემსყიდველი ვალდებულია:**

ა) ხელშეკრულების გაფორმების თაობაზე გამარჯვებულ პრეტენდენტს მიმართოს წერილობითი ფორმით.

ბ) წარუდგინოს მიმწოდებელს სატელევიზიო ეთერში განსათავსებელი ვიდეომასალა და ურთიერთშეთანხმებული მედიაგეგმა, ეთერში განთავსებამდე არანაკლებ 3 (სამი) დღით ადრე.

გ) წარუდგინოს მიმწოდებელს კონსოლიდირებული ტენდერის ფარგლებში მომსახურების შესყიდვის მიზნით ისეთი შინაარსის მქონე ვიდეომასალა, რომელიც შეესაბამება „მაუწყებლობის შესახებ“ კანონის 661 მუხლის მე-2 პუნქტის დადგენილ მოთხოვნებს.

დ) წარუდგინოს მიმწოდებელს იმ გამზომველი კომპანიის კვლევებზე დაყრდნობით შემუშავებული მედიაგეგმა, რომლის გამომწერიც არის შესაბამისი მიმწოდებელი.

ე) მიმწოდებელს მიუთითოს ერთი კალენდარული თვის განმავლობაში დასაგროვებელი ჯამური სატელევიზიო რეიტინგის (wGRP) ოდენობა (დაგეგმილი, მოსალოდნელი სატელევიზიო რეიტინგი).

ვ) განახორციელოს ანგარიშსწორება ხელშეკრულებითა და სატენდერო დოკუმენტაციით გათვალისწინებული პირობებისა და ვადების შესაბამისად.

ზ) უზრუნველყოს ხელშეკრულების შესრულების კონტროლი.

თ) შეასრულოს ხელშეკრულებითა და სატენდერო დოკუმენტაციით დაკისრებული ვალდებულებები.

ი) სათანადო გულისხმიერებითა და პასუხისმგებლობით ითანამშრომლოს მიმწოდებელთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე.

კ) მიმწოდებელთან ერთად განიხილოს მედიაგეგმის (გრაფიკის) შესრულების მიმდინარეობის საკითხები და საჭიროების შემთხვევაში ურთიერთშეთანხმებით შეიტანოს მედიაგეგმაში (გრაფიკში) სათანადო ცვლილებები.

**5.2. შემსყიდველი უფლებამოსილია:**

ა) მიმართოს საქართველოს კომუნიკაციების ეროვნულ კომისიას ექსპერტული დასკვნის მიღების მიზნით იმ შემთხვევაში, თუ მიმწოდებელსა და შემსყიდველს შორის წარმოიშვება დავა სატელევიზიო ეთერში განსათავსებელი ვიდეომასალის თაობაზე.

ბ)მომსახურების გაწევის ნებისმიერ ეტაპზე განახორციელოს კონტროლი (ინსპექტირება), რომლის მიზანია მომსახურების შესაბამისობის დადგენა წინამდებარე სატენდერო დოკუმენტაციითა და შესყიდვის ხელშეკრულებით გათვალისწინებულ პირობებთან, შემსყიდველის მოთხოვნებთან და დადგენილ მედიაგეგმასთან.

გ) მომსახურების გაწევის ნებისმიერ ეტაპზე უარი განაცხადოს კამპანიის გაგრძელებაზე იმ შემთხვევაში, თუ ეს აუცილებელი გახდება მისგან დამოუკიდებელი და წინასწარ გაუთვალისწინებელი ობიექტური მიზეზებით, აგრეთვე საქართველოს სახელმწიფო ან/და საზოგადოებრივი ინტერესებიდან გამომდინარე, რის შესახებაც შემსყიდველი მიმწოდებელს აცნობებს გონივრული ვადით ადრე.

დ) მიმწოდებლისაგან მოითხოვოს მომსახურების გაწევა კონსოლიდირებული ტენდერის სატენდერო წინადადების, სატენდერო დოკუმენტაციისა და წინამდებარე ხელშეკრულების მოთხოვნათა გათვალისწინებით.

ე) მიმწოდებლის მიერ ხელშეკრულებით გათვალისწინებული პირობების დარღვევის აღმოჩენის შემთხვევაში, მისცეს მას მითითება ვალდებულებების დარღვევის გამოსწორების შესახებ ან/და მიმართოს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით.

**5.3. მიმწოდებელი ვალდებულია:**

ა) გააფორმოს შესყიდვის ხელშეკრულება სატენდერო დოკუმენტაციით განსაზღვრულ ნებისმიერ შემსყიდველ ორგანიზაციასთან, რომელზეც სავალდებულო წესით ვრცელდება კონსოლიდირებული ტენდერის მოქმედება, შემსყიდველი ორგანიზაციის მიმართვიდან არაუგვიანეს 3 (სამი) სამუშაო დღის ვადაში ან არგუმენტირებული წერილობითი უარი განაცხადოს ხელშეკრულების გაფორმებაზე;

ბ) განათავსოს ვიდეომასალა იმ მაუწყებლის სატელევიზიო ეთერში, რომელიც აკმაყოფილებს სატენდერო დოკუმენტაციის 2.7.1.1 - 2.7.1.4 პუნქტებით დადგენილ მოთხოვნებს;

გ) განახორციელოს შემსყიდველი ორგანიზაციის მიერ მიწოდებული ვიდეომასალის განთავსება სატელევიზიო ეთერში ურთიერთშეთანხმებული მედიაგეგმის (გრაფიკის) შესაბამისად;

დ) გასწიოს ყველა თანმდევი მომსახურება (ასეთის საჭიროების შემთხვევაში), რომელიც დაკავშირებულია კონსოლიდირებული ტენდერისა და შესყიდვის ხელშეკრულების ფარგლებში გათვალისწინებულ ვალდებულების შესრულებასთან;

ე) მომსახურების გაწევის პერიოდში შემსყიდველთან ერთად განიხილოს მედიაგეგმის (გრაფიკის) შესრულების მიმდინარეობის საკითხები და საჭიროების შემთხვევაში მასთან შეთანხმებით შეიტანოს მედიაგეგმაში სათანადო ცვლილებები;

ვ) მედიაგეგმაში (გრაფიკში) არ განახორციელოს რაიმე ტიპის ცვლილება შემსყიდველთან შეთანხმების გარეშე. წინააღმდეგ შემთხვევაში, წარმოადგინოს შესაბამისი წერილობითი დასაბუთება და შემსყიდველთან შეთანხმებით განახორციელოს გაცდენილი ვიდეორგოლების ახალი მედიაგეგმის მიხედვით განთავსება, ასეთის საჭიროების შემთხვევაში;

ზ) გააცნოს შემსყიდველს რეიტინგის გამზომველი იმ კომპანიის სისტემით განსაზღვრული ანგარიშგება, რომლის გამომწერიც არის მიმწოდებელი. ანგარიშგებაში მითითებული უნდა იყოს დაგროვებული სატელევიზიო რეიტინგის (wGRP) შესახებ ინფორმაცია;

თ) შემსყიდველ ორგანიზაციას გაუწიოს უფლებრივად და ნივთობრივად უნაკლო მომსახურება წინამდებარე ხელშეკრულებისა და შესაბამისი კანონმდებლობის დაცვით;

ი) ხელშეკრულების შესრულების პროცესში წამოჭრილ გაუთვალისწინებელ ხელშემშლელ გარემოებებთან დაკავშირებით, შემსყიდველ ორგანიზაციას დაუყოვნებლივ აცნობოს შეფერხების მიზეზები და შექმნილი პრობლემის აღმოფხვრის საბოლოო ვადა;

კ) შემსყიდველის მიერ ხარვეზის აღმოჩენის შემთხვევაში, საკუთარი ხარჯებით უზრუნველყოს კონტროლის (ინსპექტირების) შედეგად გამოვლენილი ყველა დეფექტის ან ნაკლის აღმოფხვრა;

ლ) დაიცვას ანგარიშსწორებასთან დაკავშირებული წინამდებარე სატენდერო დოკუმენტაციით გათვალისწინებული პირობები;

მ) უზრუნველყოს კონსოლიდირებული ტენდერის სატენდერო დოკუმენტაციითა და წინამდებარე ხელშეკრულებით განსაზღვრული სხვა ვალდებულებების შესრულება;

ნ) სათანადო გულისხმიერებითა და პასუხისმგებლობით ითანამშრომლოს შემსყიდველ ორგანიზაციასთან, განიხილოს მისი მოსაზრებები, პრეტენზიები და მიაწოდოს მოტივირებული წერილობითი პასუხი ყველა საკითხზე;

ო) რეიტინგის გამზომველი კომპანიის ცვლილების შემთხვევაში, არანაკლებ 7 (შვიდი) სამუშაო დღით ადრე აცნობოს კომისიას აღნიშნული ცვლილების შესახებ.

**5.4 მიმწოდებელი უფლებამოსილია:**

ა) მოსთხოვოს შემსყიდველ ორგანიზაციას ხელშეკრულებითა და ამ სატენდერო დოკუმენტაციით გათვალისწინებული მასზე დაკისრებული ვალდებულებების შესრულება;

ბ) მოსთხოვოს შემსყიდველ ორგანიზაციას განახორციელოს ანგარიშსწორება წინამდებარე სატენდერო დოკუმენტაციითა და ხელშეკრულებით გათვალისწინებული პირობებისა და ვადების შესაბამისად.

## **6. მომსახურების გაწევის მიღება - ჩაბარებისა და ანგარიშსწორების წესი**

6.1. წინამდებარე ხელშეკრულებით გათვალისწინებული მომსახურების გაწევის დადასტურების მიზნით, შემსყიდველსა და მიმწოდებელს შორის ფორმდება მიღება- ჩაბარების აქტი.

6.2. ანგარიშსწორება გაწეულ მომსახურებაზე ხორციელდება საანგარიშო პერიოდში ფაქტობრივად გაწეული მომსახურების (დაგროვებული რეიტინგის მაჩვენებლების - wGRP) მიხედვით.

6.3. საანგარიშო პერიოდი არის ერთი კალენდარული თვე.

6.4. ანგარიშსწორება განხორციელდება იმ გამზომველი კომპანიის კვლევით განსაზღვრული დაგროვებული სატელევიზიო რეიტინგის მაჩვენებლებზე დაყრდნობით, რომლის ხელმომწერიც არის კონკრეტული მაუწყებელი.

6.5. მიმწოდებლის მიერ ვიდეომასალის განთავსების წესთან დაკავშირებული ვალდებულებების დარღვევის შემთხვევაში (არ განათავსა მასალა ტელეარხის ეთერში, შეცვალა განთავსება, შეცვალა ეთერში ვიდეომასალის განთავსების თანმიმდევრობა, განათავსა ტექნიკური ხარვეზით, ქრონომეტრაჟის შემცირებით, შინაარსის დამახინჯებით ან/და სხვა სახის დარღვევით), ურთიერთშეთანხმებით ჩამოყალიბდება ახალი მედიაგეგმა (გრაფიკი) ან შეთანხმების მიუღწევლობის შემთხვევაში არ ანაზღაურდება ხარვეზით გაწეული მომსახურების საფასური.

6.6. შემსყიდველი და მიმწოდებელი ახორციელებენ ფაქტობრივად გაწეული მომსახურების ღირებულებისა და დაგროვილი, დაკორექტირებული სატელევიზიო რეიტინგის პუნქტების შედარებას, არაუგვიანეს მომსახურების გაწევის მომდევნო თვის 10 რიცხვისა.

6.7. წინამდებარე ხელშეკრულების 6.6 პუნქტით გათვალისწინებული შედარების შემდეგ, არაუგვიანეს 3 (სამი) სამუშაო დღისა, შემსყიდველი და მიმწოდებელი 6.1. პუნქტის შესაბამისად გააფორმებენ მიღება-ჩაბარების აქტს ან შემსყიდველი მიმწოდებელს წარუდგენს არგუმენტირებულ წერილობით უარს.

6.8. შემსყიდველი ანგარიშსწორებას განახორციელებს მიღება-ჩაბარების აქტის გაფორმებიდან არაუგვიანეს 5 (ხუთი) სამუშაო დღის ვადაში.

6.9. მედიაგეგმის (გრაფიკი) მიხედვით საანგარიშო პერიოდისათვის დაგეგმილ (მოსალოდნელ) სატელევიზიო რეიტინგსა (wGRP) და აღნიშნული მედიაგეგმის (გრაფიკის) შედეგად ამავე საანგარიში პერიოდში ფაქტობრივად დაგროვებულ სატელევიზიო რეიტინგს (wGRP) შორის სხვაობის შემთხვევაში, ანაზღაურება განხორციელდება შემდეგი წესით:

ა) იმ შემთხვევაში, თუ საანგარიშო პერიოდში ფაქტობრივად დაგროვებული რეიტინგი (დაკორექტირებული wGRP) არ აღემატება ამავე პერიოდისათვის დაგეგმილი (მოსალოდნელი) რეიტინგის (wGRP) 110%-ს, ანგარიშსწორება განხორციელდება ფაქტობრივად დაგროვებული რეიტინგის (დაკორექტირებული) ღირებულების შესაბამისად.

ბ) იმ შემთხვევაში, თუ საანგარიშო პერიოდში ფაქტობრივად დაგროვებული რეიტინგი (დაკორექტირებული wGRP) აღემატება ამავე პერიოდისათვის დაგეგმილი (მოსალოდნელი) რეიტინგის (wGRP) 110%-ს, ანგარიშსწორება განხორციელდება მხოლოდ 110%-ის ოდენობის რეიტინგის ღირებულების შესაბამისად.

## **7. პასუხისმგებლობა ხელშეკრულების პირობების დაღვევისათვის, ხელშეკრულების შეწყვეტა**

7.1. მიმწოდებლის მიერ კანონმდებლობითა და კონსოლიდირებული ტენდერის შედეგად ნაკისრი ვალდებულებების შეუსრულებლობის ან/და არაჯეროვანი შესრულების შემთხვევაში, შესაბამის შემსყიდველ ორგანიზაციას უფლება აქვს მიმართოს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით. მიმწოდებლის მიერ ზემოაღნიშნული ვალდებულებების შეუსრულებლობის ან/და არაჯეროვანი შესრულების შესახებ კომისიისათვის მიწოდებული ინფორმაციის ობიექტურობასა და სისწორეზე პასუხისმგებელია შემსყიდველი ორგანიზაცია.

7.2. მომსახურების გაწევის ვადის 3-ზე მეტი კალენდარული დღით გადაცილების შემთხვევაში, შემსყიდველ ორგანიზაციას უფლება აქვს მიმართოს სატენდერო კომისიას ხელშეკრულების შეწყვეტის თაობაზე საკითხის გადაწყვეტის მიზნით.

7.3. წინამდებარე ხელშეკრულების 7.1 და 7.2 პუნქტებით გათვალისწინებულ შემთხვევაში, სატენდერო კომისიის მიერ ხელშეკრულების შეწყვეტის შესახებ რეკომენდაციის გაცემისას, შემსყიდველი ორგანიზაცია წყვეტს ხელშეკრულებას, რის შედეგადაც მიმწოდებელს დაეკისრება შემსყიდველი ორგანიზაციის სასარგებლოდ საჯარიმო თანხის გადახდა წინამდებარე კონსოლიდირებული ტენდერის ფარგლებში გაფორმებული კონკრეტული ხელშეკრულების:

ა) ხელშეკრულების საერთო ღირებულების 20%-ის ოდენობით ხელშეკრულებით ნაკისრი ვალდებულებების შეუსრულებლობის შემთხვევაში.

ბ) გასაწევი მომსახურების (დარჩენილი) ღირებულების 10%-ის ოდენობით ხელშეკრულებით ნაკისრი ვალდებულებების არაჯეროვანი შესრულების შემთხვევაში.

გ) ხელშეკრულებით ნაკისრი ვალდებულებების შესრულების ვადების გადაცდენის შემთხვევაში, ყოველი დაგვიანებული დღისთვის, მიმწოდებელს ეკისრება პირგასამტეხლო ხელშეკრულების ღირებულების 0.1%-ის ოდენობით.

7.4. ჯარიმისა და პირგასამტეხლოს გადახდა არ ათავისუფლებს მხარეს ხელშეკრულებით ნაკისრი სხვა ვალდებულებების შესრულებისაგან.

7.5. შემსყიდველს უფლება აქვს ცალმხრივად შეწყვიტოს ხელშეკრულების მოქმედება:

7.5.1. მიმწოდებლის გაკოტრების შემთხვევაში;

7.5.2. ხელშეკრულების ვადის გასვლის საფუძველზე.

# 8. ხელშეკრულების შესრულების შეფერხება

8.1. თუ ხელშეკრულების შესრულების პროცესში მხარეები წააწყდებიან რაიმე ხელშემშლელ გარემოებებს, რომელთა გამო ფერხდება ხელშეკრულების პირობების შესრულება, ამ მხარემ დაუყოვნებლივ უნდა გაუგზავნოს მეორე მხარეს წერილობითი შეტყობინება შეფერხების ფაქტის, მისი შესაძლო ხანგრძლივობის და გამომწვევი მიზეზების შესახებ. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორე მხარეს მის მიერ მიღებული გადაწყვეტილება აღნიშნულ გარემოებებთან დაკავშირებით.

8.2. იმ შემთხვევაში, თუ ხელშეკრულების პირობების შესრულების შეფერხების გამო მხარეები შეთანხმდებიან ხელშეკრულების პირობების შესრულების ვადის გაგრძელების თაობაზე, ეს გადაწყვეტილება უნდა გაფორმდეს ხელშეკრულებაში ცვლილების შეტანის გზით.

# 9. ხელშეკრულებაში ცვლილების შეტანა

9.1. ხელშეკრულებაში ნებისმიერი ცვლილების, დამატების შეტანა შესაძლებელია მხოლოდ წერილობითი ფორმით, მხარეთა შეთანხმების საფუძველზე.

9.2. ხელშეკრულება შეიძლება შეწყდეს მხარეთა ურთიერთშეთანხმების საფუძველზე.

9.3. თუ რაიმე წინასწარ გაუთვალისწინებელი მიზეზების გამო წარმოიშობა ხელშეკრულების პირობების შეცვლის აუცილებლობა, ცვლილებების შეტანის ინიციატორი ვალდებულია დაუყოვნებლივ წერილობით შეატყობინოს მეორე მხარეს შესაბამისი ინფორმაცია.

9.4. შეტყობინების მიმღებმა მხარემ, რაც შეიძლება მოკლე დროში უნდა აცნობოს მეორე მხარეს მის მიერ მიღებული გადაწყვეტილება აღნიშნულ გარემოებებთან დაკავშირებით.

# 10. დავები და მათი გადაწყვეტის წესი

10.1. ხელშეკრულების მოქმედების პერიოდში წამოჭრილი ყველა დავა გადაიჭრება ურთიერთშეთანხმების გზით. 10.2. შეთანხმების მიუღწევლობის შემთხვევაში, დავის გადასაწყვეტად მხარეები უფლებამოსილნი არიან მიმართონ სასამართლოს საქართველოს მოქმედი კანონმდებლობის შესაბამისად.

# 11. ხელშეკრულების მოქმედების ვადა

11.1. წინამდებარე ხელშეკრულება ძალაში შედის მხარეთა მიერ მისი ხელმოწერის დღიდან და მოქმედებს 202-- წლის \_\_\_ ჩათვლით.

# 12. ფორს-მაჟორი

12.1. წინამდებარე ხელშეკრულების დამდები რომელიმე მხარის მიერ ხელშეკრულების პირობების შეუსრულებლობა არ გამოიწვევს საჯარიმო სანქციების გამოყენებას, თუ ხელშეკრულების შესრულების შეფერხება ან მისი ვალდებულებების შეუსრულებლობა გამოწვეულია ფორს-მაჟორული მდგომარეობით.

12.2. ამ მუხლის მიზნებისათვის „ფორს-მაჟორი” ნიშნავს მხარეებისათვის გადაულახავ და მათი კონტროლისაგან დამოუკიდებელ გარემოებებს, რომლებიც არ არიან დაკავშირებულნი შემსყიდველის ან/და მიმწოდებლის შეცდომებსა და დაუდევრობასთან, და რომლებსაც გააჩნიათ წინასწარ გაუთვალისწინებელი ხასიათი. ასეთი გარემოება შეიძლება გამოწვეული იქნეს ომით ან სტიქიური მოვლენებით, ეპიდემიით, კარანტინით, საბიუჯეტო ასიგნებების მკვეთრი შემცირებით. ხელშეკრულების შესრულების ვადა გადაიწევს შესაბამისი დროით, გარემოებათა დასრულების შემდეგ.

12.3. ფორს-მაჟორული გარემოებების დადგომის შემთხვევაში წინამდებარე ხელშეკრულების მხარემ, რომლისთვისაც შეუძლებელი ხდება ნაკისრი ვალდებულებების შესრულება, პირველი შესაძლებლობისთანავე უნდა გაუგზავნოს მეორე მხარეს წერილობითი შეტყობინება ასეთი გარემოებების და მათი გამომწვევი მიზეზების შესახებ. თუ შეტყობინების გამგზავნი მხარე არ მიიღებს მეორე მხარისაგან პასუხს, იგი თავისი შეხედულებისამებრ, მიზანშეწონილობისა და შესაძლებლობის მიხედვით აგრძელებს ხელშეკრულებით ნაკისრი ვალდებულებების შესრულებას და ცდილობს გამონახოს ვალდებულების შესრულების ისეთი ალტერნატიული ხერხები, რომლებიც დამოუკიდებელი იქნებიან ფორს-მაჟორული გარემოებებისაგან.

12.4. თუ სახელშეკრულებო ვალდებულებების მთლიანი ან ნაწილობრივი შეუსრულებლობის პირობები ფორს- მაჟორული მდგომარეობის გამო შეწყვიტენ წინამდებარე ხელშეკრულებას, მათ არ აქვთ კომპენსაციის მოთხოვნის უფლება.

12.5. ფორს-მაჟორული გარემოებების არსებობა დადასტურებულ უნდა იყოს უფლებამოსილი სახელმწიფო ორგანოს მიერ.

12.6. მხარეთა პასუხისმგებლობა და ვალდებულებები განახლდება დაუძლეველი ძალის მოქმედების დასრულებისთანავე.

# 13. კონფიდენციალურობა

13.1. მხარეები ვალდებულნი არიან გაუფრთხილდნენ ერთმანეთის საკუთრებას, არ გახადონ მესამე პირთათვის ცნობილი ყველა ის ინფორმაცია, რომელიც ითვლება კონფიდენციალურად.

13.2. ვალდებულება კონფიდენციალურობის შესახებ ძალაში რჩება ხელშეკრულების დამთავრების შემდეგაც.

# 14. სხვა პირობები

14.1. არც ერთ მხარეს არა აქვს უფლება გადასცეს მესამე პირს თავისი უფლებები და მოვალეობები, მეორე მხარის წერილობითი თანხმობის გარეშე.

14.2. მესამე პირთან ურთიერთობაში მხარეები მოქმედებენ თავიანთი სახელით, ხარჯებითა და რისკით.

14.3. ხელშეკრულების ყველა დანართი წარმოადგენს მის განუყოფელ ნაწილს.

14.4. წინამდებარე ხელშეკრულების ნებისმიერი ცვლილება ან დამატება ძალაშია მხოლოდ მას შემდეგ, რაც იგი წერილობითი ფორმითაა შედგენილი და ხელმოწერილია მხარეთა მიერ.

|  |  |
| --- | --- |
| **შემსყიდველი:** | **მიმწოდებელი:** |
|  |  |
|  |  |
|  |  |

***დანართი N1***

|  |  |  |  |  |  |
| --- | --- | --- | --- | --- | --- |
| **სამაუწყებლო არხი, რომლის**  **ფარგლებშიც იწარმოება სარეკლამო კამპანია** | **სარეკლამო კამპანიის დაწყების თარიღი** | **სარეკლამო კამპანიის**  **დასრულების თარიღი** | **1**  **ერთეული (wGRP)**  **ფასი** | **კამპანიის**  **ფარგლებში**  **დასაგროვებელი (wGRP)**  **რაოდენობა** | **საორიენტაციო ღირებულება** |
|  |  |  | 64 ლარი |  |  |